като насърчават морското пространствено планиране в качеството му на инструмент за усъвършенствано вземане на решения;
 в)
 насърчават устойчивото развитие на крайбрежните райони и морските отрасли в качеството им на източник на икономически растеж и трудова заетост, включително чрез обмена на най-добри практики;
 г)
 насърчават стратегическите сдружения между морските отрасли, услуги и научни институти, специализирани в областта на морските изследвания, включително изграждането на междусекторни морски клъстери;
 д)
 полагат усилия за подобряване на мерките за морска безопасност и сигурност и за усъвършенстване на трансграничния и междусекторния морски надзор с цел противодействие на увеличаващите се рискове, свързани с интензивното морско движение, изхвърлянето на замърсяващи вещества от плавателните съдове, морските катастрофи и незаконните дейности в морето, като се вземе под внимание натрупания от Координационния и информационен център в Бургас опит;
 е)
 провеждат редовен диалог и насърчават различните мрежи, свързващи заинтересованите лица в морския сектор.
 Член 412
 Сътрудничеството включва:
 а)
 обмен на информация, най-добри практики, опит и трансфер на ноу-хау в морското дело, включително относно иновативни технологии в морските сектори;
 б)
 обмен на информация и най-добри практики относно възможностите за финансиране на проекти, включително публично-частни партньорства;
 в)
 засилване на сътрудничеството между страните в съответните международни форуми по морско дело.
 Раздел 3
 Редовен диалог относно политиката в областта на рибарството и морската политика
 Член 413
 Страните ще провеждат редовен диалог по въпросите от обхвата на раздел 1 и раздел 2 на глава 18 от дял V (Икономическо и секторно сътрудничество) от настоящото споразумение.
 ГЛАВА 19
 Река дунав
 Член 414
 Като вземат под внимание трансграничния характер на басейна на река Дунав и неговото историческо значение за крайречните общности, страните:
 а)
 изпълняват по-стриктно международните ангажименти, поети от държавите — членки на ЕС, и от Украйна, в сферата на корабоплаването, рибарството, опазването на околната среда, по-специално на водните екосистеми, в това число опазването на живите водни ресурси, за да постигнат добър екологичен статус, като и в други релевантни сфери на човешката дейност;
 б)
 подкрепят, когато е необходимо, инициативи за изготвяне на двустранни и многостранни споразумения и договорености, чиято цел е да се насърчи устойчивото развитие и с които се отделя специално внимание на зачитането на традиционните начини на живот на крайречните общности и осъществяването на икономическа дейност посредством интегрирано използване на басейна на река Дунав.
 ГЛАВА 20
 Защита на потребителите
 Член 415
 Страните си сътрудничат за гарантирането на високо равнище на защита на потребителите и за постигането на съвместимост между своите системи за защита на потребителите.
 Член 416
 За постигането на посочените цели сътрудничеството обхваща по-специално:
 а)
 насърчаването на обмена на информация относно системите за защита на потребителите;
 б)
 предоставянето на експертни знания и опит относно законодателния и техническия капацитет за прилагане на законодателството и системите за надзор на пазара;
 в)
 подобряването на предоставяната на потребителите информация;
 г)
 обучения за административни служители и лица, представляващи интересите на потребителите;
 д)
 поощряване на развитието на независими сдружения на потребителите и контакти между представители на потребителите.
 Член 417
 Украйна постепенно сближава своето законодателство с достиженията на правото на ЕС, както е посочено в приложение XXXIX към настоящото споразумение, като същевременно избягва пречките